(Návrh)

**Zákon**

z ... 2022

**o zriadení správnych súdov a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

§ 1

Zriaďuje sa

1. Správny súd v Banskej Bystrici,
2. Správny súd v Bratislave,
3. Správny súd v Košiciach.

§ 2

Sídla, obvody, pôsobnosť a organizáciu správnych súdov a konanie pred nimi upravujú osobitné predpisy.[[1]](#footnote-1))

§ 3

(1) Správne súdy začnú svoju činnosť 1. januára 2023.

(2) Až do začatia činnosti správnych súdov vykonávajú ich pôsobnosť tie krajské súdy, ktoré ju vykonávali podľa predpisov účinných pred začatím ich činnosti.

(3) Výkon súdnictva prechádza od 1. januára 2023 z krajských súdov na správne súdy vo všetkých veciach, v ktorých je od 1. januára 2023 daná právomoc správnych súdov, a to z

1. Krajského súdu v Bratislave, Krajského súdu v Nitre a Krajského súdu v Trnave na Správny súd v Bratislave,
2. Krajského súdu v Banskej Bystrici, Krajského súdu Trenčíne a Krajského súdu v Žiline na Správny súd v Banskej Bystrici,
3. Krajského súdu v Košiciach a Krajského súdu v Prešove na Správny súd v Košiciach.

(4) V súvislosti s prechodom výkonu súdnictva podľa odseku 3 prechádzajú od 1. januára 2023 práva a povinnosti vyplývajúce zo štátnozamestnaneckých vzťahov, z pracovnoprávnych vzťahov a iných právnych vzťahov zamestnancov zabezpečujúcich jeho výkon a správa majetku štátu, ktorý bol k 31. decembru 2022 v správe krajských súdov a ktorý slúži na zabezpečenie výkonu súdnictva podľa odseku 3, z

1. Krajského súdu v Bratislave, Krajského súdu v Nitre a Krajského súdu v Trnave na Správny súd v Bratislave,
2. Krajského súdu v Banskej Bystrici, Krajského súdu Trenčíne a Krajského súdu v Žiline na Správny súd v Banskej Bystrici,
3. Krajského súdu v Košiciach a Krajského súdu v Prešove na Správny súd v Košiciach.

(5) Podrobnosti o prechode práv a povinností a o prechode správy majetku štátu podľa odseku 4 sa upravia dohodou medzi krajským súdom a správnym súdom, v ktorej sa vymedzí najmä druh a rozsah preberaného majetku, práv a povinností.

(6) Výberové konanie na funkciu prvých predsedov správnych súdov vyhlási minister spravodlivosti Slovenskej republiky (ďalej len „minister“) tak, aby sa uskutočnilo do 31. júla 2022, pričom traja členovia výberovej komisie musia byť vymenovaní z databázy kandidátov navrhnutých ministrom a dvaja členovia výberovej komisie musia byť vymenovaní z databázy kandidátov navrhnutých Súdnou radou Slovenskej republiky (ďalej len „súdna rada“). Do výberového konania na funkciu predsedu správneho súdu sa môže do 31. decembra 2022 prihlásiť sudca ktoréhokoľvek súdu. Do vymenovania prvých predsedov správnych súdov môže minister poveriť ktoréhokoľvek sudcu s jeho súhlasom, aby do vymenovania nového predsedu správneho súdu plnil úlohy predsedu správneho súdu.

(7) Minister po prerokovaní so súdnou radou do 30. júna 2022 určí prvé

1. celkové počty miest sudcov správnych súdov,
2. voľné miesta sudcov správnych súdov, ktoré možno obsadiť preložením,
3. voľné miesta sudcov správnych súdov, ktoré treba obsadiť výberovým konaním.

(8) Sudcu ktoréhokoľvek súdu možno do 31. decembra 2022 preložiť na správny súd bez výberového konania na voľné miesto sudcu podľa odseku 7 písm. b).

(9) Výberové konanie na voľné miesto sudcu správneho súdu určené podľa odseku 7 písm. c), ktoré bolo vyhlásené do 31. decembra 2022 uskutočňuje výberová komisia, ktorej traja členovia musia byť vymenovaní z databázy kandidátov navrhnutých súdnou radou a dvaja členovia musia byť vymenovaní z databázy kandidátov navrhnutých ministrom.

(10) Preloženie sudcu na voľné miesto sudcu na správnom súde alebo vymenovanie do funkcie sudcu správneho súdu je účinné najskôr od 1. januára 2023.

(11) Zamestnanci krajských súdov podľa odseku 3 majú do 31. decembra 2023 nárok na náhradu zvýšených výdavkov spojených s prechodom právnych vzťahov podľa odseku 4 za podmienok a v rozsahu, ktorý ustanoví všeobecne záväzný právny predpis, ktorý vydá Ministerstvo spravodlivosti Slovenskej republiky.

**Čl. II**

Zákon č. 162/2015 Z. z. Správny súdny poriadok v znení zákona č. 88/2017 Z. z., zákona č. 344/2018 Z. z., zákona č. 413/2019 Z. z., zákona č. 423/2020 Z. z., zákona č. 187/2021 Z. z. a zákona č. 512/2021 Z. z. sa mení a dopĺňa takto:

**1.** § 3 sa dopĺňa odsekom 3, ktorý znie:

„(3) Ak sa v tomto zákone používa pojem „správny súd“, rozumejú sa tým súdy správneho súdnictva, ak z povahy vecí nevyplýva, že sa tým rozumie len niektorý z týchto súdov; sústavu súdov správneho súdnictva upravuje osobitný predpis.“.

**2.** V § 8 sa vkladá nový odsek 1, ktorý znie:

„(1) Ak odsek 2 neustanovuje inak, kompetenčné spory medzi súdmi, ak je sporné, či vec patrí do správneho súdnictva, rozhoduje kompetenčný senát podľa § 11 Civilného sporového poriadku.“.

Doterajší text § 8 sa označuje ako odsek 2.

**3.** V § 9 ods. 2 a § 15 sa slová „Krajský súd v Bratislave“ nahrádzajú slovami „Správny súd v Bratislave“.

**4.** V § 10 sa slová „krajské súdy“ nahrádzajú slovami „správne súdy ustanovené osobitným predpisom“.

**5.** V § 16 sa slová „Krajský súd v Banskej Bystrici“ nahrádzajú slovami „Správny súd v Banskej Bystrici“.

**6.** § 17 znie:

„§ 17

Na konanie o správnych žalobách vo veciach azylu, zaistenia a administratívneho vyhostenia je kauzálne príslušný

1. Správny súd v Bratislave pre územný obvody Bratislavského kraja, Nitrianskeho kraja, Trenčianskeho kraja a Trnavského kraja,
2. Správny súd v Košiciach pre územné obvody Banskobystrického kraja, Košického kraja, Prešovského kraja a Žilinského kraja.“.

**7.** V § 19 sa vypúšťa odsek 1. Súčasne sa zrušuje označenie odseku 2.

**8.** V § 23 ods. 1 sa vypúšťajú slová „správneho kolégia“.

**9.** V § 85 ods. 2 sa slová „správneho kolégia“ nahrádzajú slovami „tohto súdu“.

**10.** V § 117 odsek 3 znie:

„(3) Ak sa na zaručenie spravodlivého procesu nevyžaduje fyzická prítomnosť strany na pojednávaní, správny súd umožní účastníkovi konania účasť na pojednávaní prostredníctvom videokonferencie alebo iných prostriedkov komunikačnej technológie, a to aj v na to určených priestoroch súdu, ktorý je strane najbližšie.“.

**11.** V § 438 ods. 1 sa slová „krajského súdu“ nahrádzajú slovami „správneho súdu podľa § 10“.

**12.** Slová „krajský súd“ vo všetkých tvaroch sa v celom texte zákona nahrádzajú slovami „správny súd“ v príslušnom tvare.

**13.** Za § 493a sa vkladá § 493b, ktorý znie:

„§ 493b

Prechodné ustanovenie

k úpravám účinným od 1. júna 2022

Ak je podľa § 492 daná príslušnosť

1. krajského súdu, vykonávaj ju od 1. januára 2023 správny súd,
2. Najvyššieho súdu Slovenskej republiky, vykonáva ju od 1. januára 2023 najvyšší správny súd.“.

**Čl. III**

Zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení zákona č. 147/2001 Z. z., zákona č. 206/2002 Z. z., zákona č. 289/2005 Z. z., zákona č. 95/2006 Z. z., zákona č. 121/2006 Z. z., zákona č. 13/2007 Z. z., zákona č. 220/2007 Z. z., zákona č. 343/2007 Z. z., zákona č. 654/2007 Z. z., zákona č. 167/2008 Z. z., zákona č. 287/2008 Z. z., zákona č. 516/2008 Z. z., zákona č. 77/2009 Z. z., zákona č. 318/2009 Z. z., zákona č. 498/2009 Z. z., zákona č. 532/2010 Z. z., zákona č. 221/2011 Z. z., zákona č. 397/2011 Z. z., zákona č. 547/2011 Z. z., zákona č. 342/2012 Z. z., zákona č. 352/2013 Z. z., zákona č. 373/2013 Z. z., zákona č. 40/2015 Z. z., zákona č. 278/2015 Z. z., zákona č. 91/2016 Z. z., zákona č. 125/2016 Z. z., zákona č. 177/2018 Z. z., zákona č. 221/2019 Z. z., zákona č. 314/2019 Z. z., zákona č. 129/2020 Z. z., zákona č. 322/2020 Z. z., zákona č. 394/2020 Z. z. a zákona č. 532/2021 Z. z. sa mení takto:

V § 64 ods. 8 sa slovo „krajského“ nahrádza slovom „správneho“.

**Čl. IV**

Zákon č. 385/2000 Z. z. o sudcoch a prísediacich a o zmene a doplnení niektorých zákonov v znení zákona č.185/2002 Z. z., zákona č. 670/2002 Z. z., zákona č. 426/2003 Z. z., zákona č. 458/2003 Z. z., zákona č. 462/2003 Z. z., zákona č. 505/2003 Z. z., zákona č. 514/2003 Z. z., zákona č. 548/2003 Z. z., zákona č. 267/2004 Z. z., zákona č. 403/2004 Z. z., zákona č. 530/2004 Z. z., zákona č. 586/2004 Z. z., zákona č. 609/2004 Z. z., zákona č. 757/2004 Z. z., zákona č. 122/2005 Z. z., zákona č. 622/2005 Z. z., nálezu Ústavného súdu Slovenskej republiky č. 15/2008 Z. z., zákona č. 517/2008 Z. z., zákona č. 520/2008 Z. z., zákona č. 59/2009 Z. z., nálezu Ústavného súdu Slovenskej republiky č. 290/2009 Z. z., zákona č. 291/2009 Z. z., zákona č. 500/2010 Z. z., zákona č. 543/2010 Z. z., zákona č. 33/2011 Z. z., zákona č. 100/2011 Z. z., zákona č. 467/2011 Z. z., zákona č. 503/2011 Z. z., zákona č. 79/2012 Z. z., zákona č. 335/2012 Z. z., zákona č. 392/2012 Z. z., zákona č. 462/2013 Z. z., zákona č. 195/2014 Z. z., nálezu Ústavného súdu Slovenskej republiky č. 216/2014 Z. z., uznesenia Ústavného súdu Slovenskej republiky č. 261/2014 Z. z., zákona č. 307/2014 Z. z., zákona č. 322/2014 Z. z., zákona č. 362/2014 Z. z., zákona č. 401/2015 Z. z., nálezu Ústavného súdu Slovenskej republiky č. 443/2015 Z. z., zákona č. 125/2016 Z. z., zákona č. 152/2017 Z. z., zákona č. 177/2018 Z. z., zákona č. 314/2018 Z. z., nálezu Ústavného súdu Slovenskej republiky č. 40/2019 Z. z., zákona č. 282/2019 Z. z., zákona č. 397/2019 Z. z., zákona č. 459/2019 Z. z., zákona č. 241/2020 Z. z., zákona č. 423/2020 Z. z., zákona č. 71/2021 Z. z. a zákona č. 432/2021 Z. z. sa mení a dopĺňa takto:

**1.** V § 11 ods. 1 sa za slová „krajský súd,“ vkladajú slová „správny súd,“.

**2.** V § 11 odsek 3 znie:

„(3) Na krajský súd a Špecializovaný trestný súd možno prideliť len sudcu, ktorý vykonával právnickú prax najmenej po dobu desať rokov a na správny súd možno prideliť len sudcu, ktorý vykonával právnickú prax najmenej po dobu sedem rokov.“.

**3.** V § 14 ods. 1 druhej vete sa konci pripájajú tieto slová „a ak obsadenie tohto voľného miesta preložením sudcu navrhol súdnej rade predseda príslušného súdu podľa § 28a ods. 1“.

**4.** V § 14 ods. 2 prvá veta znie: „Na krajský súd a Špecializovaný trestný súd možno preložiť len sudcu, ktorý vykonával právnickú prax najmenej po dobu desať rokov a na správny súd možno preložiť len sudcu, ktorý vykonával právnickú prax najmenej po dobu sedem rokov.“.

**5.** § 14 sa dopĺňa odsekom 6, ktorý znie:

„(5) Preloženiu sudcu predchádza jeho vypočutie v súdnej rade, v ktorom sa prihliada na stupeň súdu, na ktorý sa má sudca preložiť, a ak ide o preloženie na súd vyššieho stupňa, aj na špecializáciu sudcu na tomto súde.“.

**6.** V § 27b ods. 2 sa za slová „iného obvodu krajského súdu“ vkladajú slová „a sudcov správneho súdu“.

**7.** V § 28 ods. 1 sa slová „voľné miesto sudcu na okresnom súde a voľné miesto sudcu na krajskom súde“ nahrádzajú slovami „voľné miesto sudcu na okresnom súde, krajskom súde a správnom súde“.

**8.** V § 28a ods. 1 sa slová „sa voľné miesto sudcu obsadzuje preložením“ nahrádzajú slovami „v tejto lehote predseda súdu krajského súdu alebo správneho súdu navrhne súdnej rade obsadenie voľného miesta sudcu preložením bez výberového konania“.

**9.** V § 28 ods. 3 sa za slová „krajskom súde,“ vkladajú slová „správnom súde,“.

**10.** V § 66 ods. 2 sa slová „okresných súdov a krajských súdov“ nahrádzajú slovami „okresných súdov, krajských súdov a správnych súdov“.

**11.** V § 66 ods. 3 sa za slová „krajských súdov“ vkladajú slová „a sudcovia správnych súdov“.

**12.** V § 68 ods. 1 písm. c) sa za slová „krajského súdu“ vkladá čiarka a slová „predsedovi správneho súdu“.

**13.** V § 68 ods. 1 písm. d) sa za slová „krajského súdu“ vkladá čiarka a slová „podpredsedovi správneho súdu“.

**14.** V § 69 ods. 1 písm. a) sa za slová „krajského súdu“ vkladá čiarka a slová „predsedovi senátu správneho súdu“.

**15.** V § 69 ods. 1 písm. b) sa za slová „krajského súdu“ vkladá čiarka a slová „sudcovi správneho súdu“.

**16.** V § 83 ods. 1 druhá veta znie: „Sudcovi krajského súdu a sudcovi správneho súdu patrí základný plat odo dňa, v ktorom bol na krajský súd alebo správny súd preložený alebo pridelený.“.

**17.** V § 114 ods. 2 sa za slová „predsedu krajského súdu“ vkladá čiarka a slová „predsedu správneho súdu“.

**18.** V § 114 ods. 5 sa za slová „predseda krajského súdu,“ vkladajú slová „predseda správneho súdu,“.

**19.** V § 117 ods. 8 sa na konci pripája táto veta: „O návrhu sudcu rozhoduje disciplinárny senát najvyššieho správneho súdu určený podľa disciplinárneho súdneho poriadku25a) bez nariadenia ústneho pojednávania a po vyjadrení orgánu podľa odseku 7, ktorý udelil napomenutie; na konanie sa primerane použije disciplinárny súdny poriadok.25a)“.

Poznámka pod čiarou k odkazu 25a znie:

„25a) Zákon č. 432/2021 Z. z. o disciplinárnom poriadku Najvyššieho správneho súdu Slovenskej republiky a o zmene a doplnení niektorých zákonov (disciplinárny súdny poriadok)“.

**Čl. V**

Zákon č. 4/2001 Z. z. o Zbore väzenskej a justičnej stráže v znení zákona č. 422/2002 Z. z., zákona č. 166/2003 Z. z., zákona č. 537/2004 Z. z., zákona č. 581/2004 Z. z., zákona č. 475/2005 Z. z., zákona č. 491/2008 Z. z., zákona č. 59/2009 Z. z., zákona č. 192/2011 Z. z., zákona č. 220/2011 Z. z., zákona č. 372/2013 Z. z., zákona č. 307/2014 Z. z., zákona č. 176/2015 Z. z., zákona č. 386/2015 Z. z., zákona č. 444/2015 Z. z., zákona č. 125/2016 Z. z., zákona č. 255/2016 Z. z., zákona č. 18/2018 Z. z., zákona č. 50/2018 Z. z., zákona č. 231/2019 Z. z. a zákona č. 423/2020 Z. z. sa mení a dopĺňa takto:

V § 58 ods. 5 sa za písmeno b) vkladá nové písmeno c), ktoré znie:

„c) predseda a podpredseda správneho súdu,“.

Doterajšie písmená c) a d) sa označujú ako písmená d) a e).

**Čl. VI**

Zákon č. 153/2001 Z. z. o prokuratúre v znení zákona č. 458/2003 Z. z., zákona č. 36/2005 Z. z., zákona č. 59/2009 Z. z., nálezu Ústavného súdu Slovenskej republiky č. 290/2009 Z. z., zákona č. 291/2009 Z. z., zákona č. 102/2010 Z. z., zákona č. 403/2010 Z. z., zákona č. 192/2011 Z. z., zákona č. 220/2011 Z. z., zákona č. 436/2013 Z. z., nálezu Ústavného súdu Slovenskej republiky č. 217/2014 Z. z., zákona č. 401/2015 Z. z., zákona č. 125/2016 Z. z., zákona č. 18/2018 Z. z., zákona č. 314/2018 Z. z., zákona č. 6/2019 Z. z., zákona č. 54/2019 Z. z., zákona č. 242/2019 Z. z., zákona č. 241/2020 Z. z., zákona č. 312/2020 Z. z. a zákona č. 423/2020 Z. z. sa dopĺňa takto:

Za § 46a sa vkladá § 46b, ktorý znie:

„§ 46b

(1) Ak nebolo vyhovené protestu prokurátora alebo orgán verejnej správy zostal nečinný aj po podaní upozornenia prokurátora, je na konanie pred správnym súdom vrátane podania kasačnej sťažnosti príslušný prokurátor prokuratúry vykonávajúci oprávnenia prokurátora podľa § 22 ods. 1 písm. a) a b).

(2) Na vstup do konania pred správnym súdom a do konania o kasačnej sťažnosti je príslušný prokurátor prokuratúry, z ktorého činnosti vyplynul dôvod uplatnenia oprávnenia na vstup do konania pred správny súdom.“.

**Čl. VII**

Zákon č. 154/2001 Z. z. o prokurátoroch a právnych čakateľoch prokuratúry v znení zákona č. 669/2002 Z. z., zákona č. 458/2003 Z. z., zákona č. 462/2003 Z. z., zákona č. 548/2003 Z. z., zákona č. 561/2003 Z. z., zákona č. 365/2004 Z. z., zákona č. 530/2004 Z. z., zákona č. 586/2004 Z. z., zákona č. 609/2004 Z. z., zákona č. 122/2005 Z. z., zákona č. 622/2005 Z. z., zákona č. 520/2008 Z. z., zákona č. 291/2009 Z. z., zákona č. 543/2010 Z. z., zákona č. 33/2011 Z. z., zákona č. 220/2011 Z. z., zákona č. 503/2011 Z. z., zákona č. 79/2012 Z. z., zákona č. 335/2012 Z. z., zákona č. 392/2012 Z. z., zákona č. 462/2013 Z. z., zákona č. 195/2014 Z. z., nálezu Ústavného súdu Slovenskej republiky č. 217/2014 Z. z., zákona č. 307/2014 Z. z., zákona č. 322/2014 Z. z., zákona č. 362/2014 Z. z., zákona č. 401/2015 Z. z., zákona č. 125/2016 Z. z., zákona č. 177/2018 Z. z., zákona č. 242/2019 Z. z., zákona č. 459/2019 Z. z., zákona č. 241/2020 Z. z., zákona č. 312/2020 Z. z., zákona č. 423/2020 Z. z. a zákona č. 310/2021 Z. z. sa mení a dopĺňa takto:

V § 11 ods. 1 sa za písmeno i) vkladá nové písmeno j), ktoré znie:

„j) sudcu správneho súdu,“.

Doterajšie písmená j) až r) sa označujú ako písmená k) až s).

**Čl. VIII**

Zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení zákona č. 291/2002 Z. z., zákona č. 510/2002 Z. z., zákona č. 162/2003 Z. z., zákona č. 594/2003 Z. z., zákona č. 43/2004 Z. z., zákona č. 635/2004 Z. z., zákona č. 747/2004 Z. z., zákona č. 7/2005 Z. z., zákona č. 266/2005 Z. z., zákona č. 336/2005 Z. z., zákona č. 213/2006 Z. z., zákona č. 644/2006 Z. z., zákona č. 209/2007 Z. z., zákona č. 659/2007 Z. z., zákona č. 70/2008 Z. z., zákona č. 297/2008 Z. z., zákona č. 552/2008 Z. z., zákona č. 160/2009 Z. z., zákona č. 186/2009 Z. z., zákona č. 276/2009 Z. z., zákona č. 487/2009 Z. z., zákona č. 492/2009 Z. z., zákona č. 129/2010 Z. z., zákona č. 505/2010 Z. z., zákona č. 46/2011 Z. z., zákona č. 130/2011 Z. z., zákona č. 394/2011 Z. z., zákona č. 520/2011 Z. z., zákona č. 440/2012 Z. z., zákona č. 132/2013 Z. z., zákona č. 206/2013 Z. z., zákona č. 352/2013 Z. z., zákona č. 213/2014 Z. z., zákona č. 371/2014 Z. z., zákona č. 39/2015 Z. z., zákona č. 117/2015 Z. z., zákona č. 253/2015 Z. z., zákona č. 323/2015 Z. z., zákona č. 359/2015 Z. z., zákona č. 361/2015 Z. z., zákona č. 375/2015 Z. z., zákona č. 388/2015 Z. z., zákona č. 389/2015 Z. z., zákona č. 437/2015 Z. z., zákona č. 91/2016 Z. z., zákona č. 125/2016 Z. z., zákona č. 289/2016 Z. z., zákona č. 292/2016 Z. z., zákona č. 237/2017 Z. z., zákona č. 177/2018 Z. z., zákona č. 373/2018 Z. z., zákona č. 156/2019 Z. z., zákona č. 211/2019 Z. z., zákona č. 312/2020 Z. z., zákona č. 340/2020 Z. z., zákona č. 423/2020 Z. z., zákona č. 209/2021 Z. z., zákona č. 310/2021 Z. z. a zákona č. 454/2021 Z. z. sa dopĺňa takto:

V § 99 ods. 20 sa za slová „krajským súdom,“ vkladajú slová „správnym súdom,“.

**Čl. IX**

Zákon č. 185/2002 Z. z. o Súdnej rade Slovenskej republiky a o zmene a doplnení niektorých zákonov v znení zákona č. 267/2003 Z. z., zákona č. 426/2003 Z. z., zákona č. 458/2003 Z. z., zákona č. 548/2003 Z. z., zákona č. 523/2004 Z. z., zákona č. 597/2008 Z. z., nálezu Ústavného súdu Slovenskej republiky č. 290/2009 Z. z., zákona č. 291/2009 Z. z., zákona č. 400/2009 Z. z., zákona č. 495/2010 Z. z., zákona č. 467/2011 Z. z., zákona č. 195/2014 Z. z., zákona č. 322/2014 Z. z., zákona č. 362/2014 Z. z., zákona č. 171/2015 Z. z., nálezu Ústavného súdu Slovenskej republiky č. 374/2015 Z. z., zákona č. 152/2017 Z. z., zákona č. 177/2018 Z. z., uznesenia Ústavného súdu Slovenskej republiky č. 285/2018 Z. z., nálezu Ústavného súdu Slovenskej republiky č. 40/2019 Z. z., zákona č. 282/2019 Z. z., zákona č. 459/2019 Z. z., zákona č. 62/2020 Z. z., zákona č. 106/2020 Z. z., zákona č. 423/2020 Z. z., nálezu Ústavného súdu Slovenskej republiky č. 172/2021 Z. z. a zákona č. 432/2021 Z. z. sa mení a dopĺňa takto:

**1.** V § 10 ods. 2 sa za slová „krajského súdu“ vkladá čiarka a slová „správneho súdu“.

**2.** V § 11 ods. 1 sa slová „krajského súdu alebo Špecializovaného trestného súdu“ nahrádzajú slovami „krajského súdu, Špecializovaného trestného súdu alebo správneho súdu“.

**3.** V § 11 ods. 2 písm. b) sa slová „krajského súdu alebo sudcovská rada Špecializovaného trestného súdu“ nahrádzajú slovami „krajského súdu, sudcovská rada Špecializovaného trestného súdu alebo sudcovská rada správneho súdu“.

**4.** § 11a sa dopĺňa odsekom 3, ktorý znie:

„(3) Sudcovia Správneho súdu v Banskej Bystrici sa zaraďujú do volebného obvodu podľa odseku 1 písm. b). Sudcovia Správneho súdu v Košiciach sa zaraďujú do volebného obvodu podľa odseku 1 písm. c). Sudcovia Správneho súdu v Trnave sa zaraďujú do volebného obvodu podľa odseku 1 písm. a).“.

**5.** V § 17 sa odsek 3 dopĺňa písmenom d), ktoré znie:

„d) predseda sudcovskej rady správneho súdu pre zhromaždenie sudcov tohto súdu.“.

**6.** V § 27hc ods. 2 sa slová „na súd vyššieho stupňa“ nahrádzajú slovami „na iný súd“.

**Čl. X**

Zákon č. 371/2004 Z. z. o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov v znení zákona č. 428/2004 Z. z., zákona č. 757/2004 Z. z., zákona č. 511/2007 Z. z., zákona č. 517/2008 Z. z., zákona č. 59/2009 Z. z., nálezu Ústavného súdu Slovenskej republiky č. 290/2009 Z. z., zákona č. 291/2009 Z. z., zákona č. 503/2009 Z. z., zákona č. 332/2011 Z. z., zákona č. 348/2011 Z. z., zákona č. 388/2011 Z. z., zákona č. 75/2013 Z. z., zákona č. 495/2013 Z. z., zákona č. 336/2014 Z. z., zákona č. 54/2015 Z. z., zákona č. 73/2015 Z. z., zákona č. 87/2015 Z. z., zákona č. 343/2015 Z. z., zákona č. 125/2016 Z. z., zákona č. 316/2016 Z. z. a zákona č. 423/2020 Z. z. sa dopĺňa takto:

**1.** V § 2 ods. 3, 4, 7, 10, 13, 14, 17, 19, 20, 22, 23, 26, 27 a 30 sa vypúšťa druhá veta.

**2.** V § 3 sa vypúšťajú odseky 2, 4 a 6.

Doterajšie odseky 3 a 5 sa označujú ako odseky 2 a 3.

**3.** Za § 3 sa vkladá § 3a, ktorý vrátane nadpisu znie:

„§ 3a

Sídla a obvody správnych súdov

(1) Sídlom Správneho súdu v Banskej Bystrici je mesto Banská Bystrica; jeho obvod tvoria územné obvody Banskobystrického kraja, Trenčianskeho kraja a Žilinského kraja.

(2) Sídlom Správneho súdu v Bratislave je mesto Bratislava; jeho obvod tvoria územné obvody Bratislavského kraja, Nitrianskeho kraja a Trnavského kraja.

(3) Sídlom Správneho súdu v Košiciach je mesto Košice; jeho obvod tvoria územné obvody Košického kraja a Prešovského kraja.“.

**4.** Za § 18m sa vkladá § 18n, ktorý vrátane nadpisu znie:

„§ 18n

Prechodné ustanovenie účinné od 1. januára 2025

(1) Vláda Slovenskej republiky môže na návrh ministra spravodlivosti Slovenskej republiky rozhodnúť s účinnosťou od 1. marca 2025 o zachovaní pracoviska súdu zriadeného podľa predpisov účinných do 31. decembra 2024, ak je to potrebné na zabezpečenie riadneho výkonu súdnictva v obvode dotknutého súdu a ak tomu nebráni konsolidácia výdavkov verejnej správy.

(2) Vláda Slovenskej republiky môže pracovisko podľa odseku 1 zrušiť s účinnosťou od 1. januára kalendárneho roka na návrh ministra spravodlivosti Slovenskej republiky, ak ďalšie trvanie pracoviska nie je nevyhnutné na zabezpečenie riadneho výkonu súdnictva v obvode dotknutého súdu a ak to vyžaduje konsolidácia výdavkov verejnej správy.

(3) Minister spravodlivosti je povinný návrh podľa odseku 1 alebo odseku 2 pred jeho predložením vláde Slovenskej republiky prerokovať s predsedom dotknutého súdu a Súdnou radou Slovenskej republiky.

(4) Uznesenie vlády Slovenskej republiky, ktorým ruší pracovisko súdu sa vyhlasuje v Zbierke zákonov Slovenskej republiky.“.

**Čl. XI**

Zákon č. 757/2004 Z. z. o súdoch a o zmene a doplnení niektorých zákonov v znení zákona č. 517/2008 Z. z., zákona č. 59/2009 Z. z., nálezu Ústavného súdu Slovenskej republiky č. 290/2009 Z. z., zákona č. 291/2009 Z. z., zákona č. 318/2009 Z. z., zákona č. 33/2011 Z. z., zákona č. 192/2011 Z. z., zákona č. 467/2011 Z. z., zákona č. 335/2012 Z. z., zákona č. 195/2014 Z. z., nálezu Ústavného súdu Slovenskej republiky č. 216/2014 Z. z., zákona č. 322/2014 Z. z., zákona č. 87/2015 Z. z., nálezu Ústavného súdu Slovenskej republiky č. 374/2015 Z. z., zákona č. 125/2016 Z. z., zákona č. 301/2016 Z. z., zákona č. 2/2017 Z. z., zákona č. 152/2017 Z. z., zákona č. 18/2018 Z. z., zákona č. 275/2018 Z. z., zákona č. 282/2019 Z. z., zákona č. 62/2020 Z. z., zákona č. 423/2020 Z. z., zákona č. 408/2021 Z. z. a zákona č. 432/2021 Z. z. sa mení a dopĺňa takto:

**1.** § 5 vrátane nadpisu znie:

„§ 5

Sústava súdov

(1) Sústavu súdov Slovenskej republiky tvoria súdy všeobecného súdnictva a súdy správneho súdnictva.

(2) Súdmi všeobecného súdnictva sú

1. okresné súdy,
2. krajské súdy,
3. Špecializovaný trestný súd,
4. Najvyšší súd Slovenskej republiky (ďalej len „najvyšší súd“).

(3) Súdmi správneho súdnictva sú

1. správne súdy,
2. Najvyšší správny súd Slovenskej republiky (ďalej len „najvyšší správny súd“).“.

**2.** V § 7 sa vypúšťa odsek 3.

Doterajší odsek 4 sa označuje ako odsek 3.

**3.** Za § 7 sa vkladá § 7a, ktorý znie:

„§ 7a

(1) Správne súdy konajú a rozhodujú v správnych veciach v prvom stupni, ak predpisy o konaní pred súdmi neustanovujú inak.

(2) Správne súdy konajú a rozhodujú aj v iných veciach, ak to ustanoví osobitný zákon.

(3) Správny súd má postavenie krajského súdu.“.

**4.** V § 8a ods. 1 sa slovo „krajských“ nahrádza slovom „správnych“.

**5.** V § 17 ods. 1 prvá veta znie: „Na krajskom súde sa zriaďuje občianskoprávne kolégium, trestnoprávne kolégium a obchodnoprávne kolégium.“.

**6.** V druhej časti sa za tretiu hlavu vkladá nová štvrtá hlava, ktorá vrátane nadpisu znie:

„Štvrtá hlava

Správny súd

§ 17a

(1) Ak predpisy o konaní pred súdmi neustanovujú inak, senát správneho súdu sa skladá z troch sudcov, z ktorých jeden je predsedom senátu. Predseda senátu riadi a organizuje činnosť senátu.

(2) Ak má v senáte viac sudcov funkciu predsedu senátu, určí predsedu senátu, ktorý riadi a organizuje činnosť senátu, rozvrh práce. Každý predseda senátu má právo predsedať senátu vo veci, ktorá mu bola pridelená ako spravodajcovi.

§ 17b

(1) Kolégiá na správnom súde môže zriadiť predseda správneho súdu na základe predchádzajúceho súhlasu pléna správneho súdu. Ak kolégiá na správnom súde nie sú zriadené, vykonáva ich pôsobnosť plénum správneho súdu.

(2) Ak odsek 1 neustanovuje inak, na kolégium správneho súdu sa vzťahuje § 17.“.

Doterajšia štvrtá až siedma hlava sa označujú ako piata až ôsma hlava.

**7.** V § 34 ods. 2 sa za slová „riaditeľ správy krajského súdu“ vkladá čiarka a slová „riaditeľ správy správneho súdu“.

**8.** V § 38 ods. 5 druhej vete sa za slová „predsedu súdu“ vkladajú slová „podľa prvej vety“.

**9.** V § 41 sa slová „§ 38“ nahrádzajú slovami „§ 38 ods. 1 až 4 a 6“.

**10.** V § 45 ods. 1 sa za slová „krajskom súde,“ vkladajú slová „správnom súde,“.

**11.** V § 58 ods. 1 prvá veta znie: „Revíziu krajského súdu vykonáva revízne oddelenie najvyššieho súdu a revíziu správneho súdu vykonáva revízne oddelenie najvyššieho správneho súdu.“.

**12.** V § 58 odsek 2 znie:

„(2) Revízne oddelenie sa skladá z vedúceho revízneho oddelenia a z jedného stáleho člena, ktorých vymenúva predseda najvyššieho súdu na návrh predsedov kolégií na tri roky z radov sudcov najvyššieho súdu. Tú istú osobu možno vymenovať najviac na dve po sebe nasledujúce obdobia. Vedúci revízneho oddelenia a stály člen revízneho oddelenia vykonávajú súdnictvo podľa rozvrhu práce v rozsahu jednej pätiny zaťaženia sudcu najvyššieho súdu.“.

**13.** Za § 58 sa vkladá § 58a, ktorý znie:

„§ 58a

(1) Revíziu správneho súdu vykonáva revízne oddelenie najvyššieho správneho súdu.

(2) Revízne oddelenie sa skladá z vedúceho revízneho oddelenia a z jedného stáleho člena, ktorých vymenúva predseda najvyššieho správneho súdu na tri roky z radov sudcov najvyššieho správneho súdu. Tú istú osobu možno vymenovať najviac na dve po sebe nasledujúce obdobia. Vedúci revízneho oddelenia a stály člen revízneho oddelenia vykonávajú súdnictvo podľa rozvrhu práce v rozsahu jednej pätiny zaťaženia sudcu najvyššieho správneho súdu.

(3) Ďalších členov revízneho oddelenia vymenúva predseda najvyššieho správneho súdu na návrh vedúceho revízneho oddelenia na určitý čas alebo na určitú revíziu; členom revízneho oddelenia môže byť aj sudca, ktorý má prerušený výkon funkcie a poberá príplatok za výkon funkcie sudcu, ako aj sudca, ktorému zanikla funkcia podľa čl. 146 Ústavy Slovenskej republiky. Počas výkonu revízie určení členovia revízneho oddelenia vykonávajú súdnictvo podľa rozvrhu práce a v rozsahu, ktorý zohľadňuje časovú náročnosť revízie.

(4) Ustanovenia § 57 ods. 3, 6 a 7 platia primerane.“.

**14.** V § 61 ods. 2 sa za slová „krajského súdu,“ vkladajú slová „predsedovi správneho súdu,“.

**15.** V § 61 ods. 3 sa slovo „zabezpečuje“ nahrádza slovami „a predseda správneho súdu zabezpečujú“.

**16.** V § 67 ods. 1 písm. b) sa za slová „krajského súdu“ vkladá čiarka a slová „predsedom správneho súdu“.

**17.** V § 71 ods. 1 písm. c) prvom bode sa za slová „krajských súdov“ vkladá čiarka a slová „správnych súdov“.

**18.** V § 72 ods. 1 písm. e) sa za druhý bod vkladá nový tretí bod, ktorý znie:

„3. správnych súdov,“.

Doterajší tretí bod sa označuje ako štvrtý bod.

**19.** V § 73 ods. 2 sa za slová „krajské súdy“ vkladajú slová „alebo na správne súdy“.

**20.** V § 73 ods. 3 sa na konci pripája táto veta: „Výkon úloh prenesených podľa odseku 2 zabezpečuje príslušný organizačný útvar správneho súdu, a to pre tento správny súd.“.

**21.** § 74 sa dopĺňa odsekom 6, ktorý znie:

„(6) Predseda správneho súdu okrem výkonu činností uvedených v odseku 1 vykonáva správu správneho súdu aj tým, že vykonáva činnosti podľa odseku 3 písm. a) a d).“.

**22.** V § 75 sa za slová „krajského súdu“ vkladá čiarka a slová „správneho súdu“.

**23.** V § 78 ods. 2 úvodnej vete sa za slová „správu krajského súdu“ vkladá čiarka a slová „riaditeľ správy správneho súdu vykonáva správu správneho súdu“.

**24.** V § 84 sa za odsek 4 vkladá nový odsek 5, ktorý znie:

„(5) Predseda správneho súdu a riaditeľ správy správneho súdu vypracúvajú vecne odôvodnený návrh rozpočtu správneho súdu, ktorý môže obsahovať aj návrh rozpočtových priorít správneho súdu do 15. novembra roka, ktorý predchádza roku, v ktorom sa pripravuje rozpočet na nasledujúci rok. Návrh rozpočtu správneho súdu prerokuje minister s predsedom správneho súdu. Takto pripravené podklady k tvorbe rozpočtu správneho súdu predloží predseda správneho súdu v termíne do 31. decembra kalendárneho roka ministerstvu a súdnej rade.“.

Doterajší odsek 5 sa označuje ako odsek 6.

**25.** V § 85 sa za slová „trestného súdu“ vkladá čiarka a slová „predsedovi správneho súdu“.

**26.** V § 88 ods. 1 sa za slová „krajských súdov“ vkladajú slová „a predsedami správnych súdov“.

**27.** V § 92 ods. 1 sa za slová „krajské súdy“ vkladá čiarka a slová „správne súdy“.

**Čl. XII**

Zákon č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu a o zmene a doplnení niektorých zákonov v znení zákona č. 445/2008 Z. z., zákona č. 186/2009 Z. z., zákona č. 394/2011 Z. z., zákona č. 399/2014 Z. z., zákona č. 35/2015 Z. z., zákona č. 252/2015 Z. z., zákona č. 397/2015 Z. z., zákona č. 444/2015 Z. z., zákona č. 125/2016 Z. z., zákona č. 315/2016 Z. z., zákona č. 267/2017 Z. z., zákona č. 52/2018 Z. z., zákona č. 211/2019 Z. z., zákona č. 241/2019 Z. z., zákona č. 279/2020 Z. z. a zákona č. 423/2020 Z. z. sa dopĺňa takto:

V § 6 ods. 2 písm. c) sa za slová „podpredseda krajského súdu,“ vkladajú slová „predseda správneho súdu, podpredseda správneho súdu,“.

**Čl. XIII**

Zákon č. 343/2015 Z. z. o verejnom obstarávaní a o zmene a doplnení niektorých zákonov v znení zákona č. 438/2015 Z. z., zákona č. 315/2016 Z. z., zákona č. 93/2017 Z. z., zákona č. 248/2017 Z. z., zákona č. 264/2017 Z. z., zákona č. 112/2018 Z. z., zákona č. 177/2018 Z. z., zákona č. 269/2018 Z. z., zákona č. 345/2018 Z. z., zákona č. 215/2019 Z. z., zákona č. 221/2019 Z. z., zákona č. 62/2020 Z. z., zákona č. 9/2021 Z. z., zákona č. 141/2021 Z. z., zákona č. 214/2021 Z. z., a zákona č. 395/2021 Z. z. sa mení takto:

V § 185 ods. 3 sa slová „Krajský súd v Trnave“ nahrádzajú slovami „Správny súd v Bratislave“.

**Čl. XIV**

Tento zákon nadobúda účinnosť 1. júna 2022 okrem čl. X bod 4, ktorý nadobúda účinnosť 1. januára 2025 a čl. X bodov 1 a 2, ktoré nadobúdajú účinnosť 1. marca 2025.

1. ) Napríklad zákon č. 371/2004 Z. z. o sídlach a obvodoch súdov Slovenskej republiky a o zmene zákona č. 99/1963 Zb. Občiansky súdny poriadok v znení neskorších predpisov v znení neskorších predpisov, zákon č. 757/2004 Z. z. o súdoch a o zmene a doplnení niektorých zákonov v znení neskorších predpisov. [↑](#footnote-ref-1)